薛採

薛 - { 採 } -  ， 字諧孟 ， 號歲星 ， 南直隸常州府武進縣人 。 方山先生薛應旗之玄孫 ， 祖父薛敷教 ， 萬曆十七年進士 。 生於萬曆二十六年 （ 1598 ） 十一月十七日 ， 四歲失母 ， 九歲能作詩 ， 十四補諸生 ， 二十七丁父艱 。 三十四歲中崇禎四年辛未進士 ， 廷對注授知州 ， 乞改武學教授 ， 六年癸酉轉南京助教 ， 七年甲戌遷南京刑部主事 ， 八年升刑部郎中 ， 十年丁丑出知開封府 。 值寇亂 ， 與熊文燦議剿撫不合 ， 十一年冬自投劾歸常州 。 歸六年 ， 甲申明亡 ， 棄家爲僧 。 以己名 - { 採 } - 也 ， 去冠 ， 故去宀 ； 去發 ， 故去丿 ， 因姓米氏 ， 號米堆山和尚 。 亦署衲米 ， 徜徉雲水間 ， 不問世事 ， 清康熙二年甲辰 （ 1662 ） 臘月十二日病卒 ， 年六十五 。 著有 《 歲星集 》 一百卷 ， 久已散佚 。